ตลาดหุ้นเอเชียอ่อนตัวลงเช้านี้ หลังน้ำมันร่วง-จับตาประชุมเฟด
ตลาดหุ้นเอเชียอ่อนตัวลงเช้านี้ หลังน้ำมันร่วง-จับตาประชุมเฟด
25 ส.ค. 2559

ผู้สื่อข่าวรายงานว่า ตลาดหุ้นเอเชียปรับตัวลงในเช้าวันนี้ โดยได้รับปัจจัยถ่วงหลังราคาน้ำมัน WTI ร่วงลง จากความวิตกกังวลเกี่ยวกับภาวะน้ำมันล้นตลาด ดัชนี MSCI Asia Pacific ลดลง 0.2% สู่ระดับ 138.72 จุด เมื่อเวลาประมาณ 9.10 น.ตามเวลาโตเกียว 
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 16,580.15 จุด ลดลง 17.15 จุด, ดัชนี SSE Composite ตลาดหุ้นจีนเปิดวันนี้ที่ 3,073.44 จุด ลดลง 12.44 จุด, ดัชนี HSI ตลาดหุ้นฮ่องกงเปิดวันนี้ที่ 22,814.37 จุด ลดลง 6.41 จุด, ดัชนี TAIEX ตลาดหุ้นไต้หวันเปิดวันนี้ที่ 9,034.47 จุด เพิ่มขึ้น 17.09 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,041.58 จุด ลดลง 2.18 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,868.64 จุด ลดลง 0.93 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,679.80 จุด ลดลง 2.26 จุด
นอกจากนี้ นักลงทุนกำลังจับตาการกล่าวสุนทรพจน์ของนางเจเน็ต เยลเลน ประธานธนาคารกลางสหรัฐ (เฟด) ในการประชุมประจำปีของเฟดที่เมืองแจ็คสันโฮล รัฐไวโอมิ่ง ในวันศุกร์นี้ โดยนางเยลเลนจะขึ้นกล่าวสุนทรพจน์ในหัวข้อ “เครื่องมือด้านนโยบายการเงินของเฟด” รวมทั้งจะแถลงมุมมองเกี่ยวกับเศรษฐกิจสหรัฐ และอาจมีการส่งสัญญาณเกี่ยวกับการปรับขึ้นอัตราดอกเบี้ยในปีนี้